पाएं अपने शहर की ताज़ा ख़बरें और फ्री ई-पेपरडाउनलोड करें
काेरोना वायरस के आंध्रप्रदेश स्ट्रेन को बस्तर जिले में पहुंचने से रोकने के लिए कड़ी निगरानी रखने के निर्देश कलेक्टर रजत बंसल ने कोविड टास्क फोर्स की बैठक में दिए हैं। उन्होंने कहा है कि बस्तर आने वाले हर व्यक्ति की कोरोना जांच होनी चाहिए, चाहे वह किसी भी साधन से बस्तर पहंचा हो।
उन्होंने एयरपोर्ट, रेलवे स्टेशन के साथ ही बस्तर जिले की सीमाओं पर बनाई गई जांच चौकियों में सभी यात्रियों की कोरोना जांच करने कहा है। इसके अलावा आंध्र से आने वाले अधिकांश लोग दरभा होते हुए बस्तर जिले की सीमा में प्रवेश करते हैं। इसके साथ ही धनपुंजी और मारडूम की तरफ से आने की भी संभावनाओं को देखते हुए इन रास्तों पर भी पूरी सतर्कता रखने और वाहन चालक सहित हर यात्री की जांच करने कहा। जांच चौकियों में अतिरिक्त कर्मचारियों की व्यवस्था करने और जवानों की संख्या बढ़ाने भी कहा है। जल संरक्षण और संवर्धन के साथ ही सिंचाई और मछली पालन के जरिए लोगों को रोजगार मुहैया करवाने ज्यादा से ज्यादा तालाबों के खनन पर भी उन्होंने जोर दिया। इस दौरान एसपी दीपक झा, सहायक कलेक्टर सुरूचि सिंह, एएसपी ओपी शर्मा सहित सभी विभागों के अफसर मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn